UEFA

Unija europskih nogometnih saveza (UEFA; engleski: Union of European Football Associations, francuski: Union des associations européennes de football, njemački: Union der europäischen Fußballverbände) krovna je nogometna organizacija u Europi. UEFA predstavlja nacionalne saveze europskih država, organizira i nadzire klupska te reprezentativna natjecanja, nadzire novčane nagrade, pravila te medijska prava tih natjecanja. UEFA je jedna od šest nogometnih konfederacija članica FIFA-e te tradicionalno daje najveći broj reprezentacija na Svjetskim prvenstvima. UEFA je osnovana 15. lipnja 1954. u Baselu, Švicarska, nakon razgovora između nacionalnih saveza Francuske, Italije i Belgije. Do 1959. godine, sjedište UEFA-e bilo je u Parizu, nakon čega se organizacija preselila u Bern. Henri Delaunay je bio prvi glavni tajnik, a Ebbe Schwartz prvi predsjednik UEFA-e. Od 1995. godine sjedište se nalazi u Nyonu, Švicarska. Isprva je UEFA imala samo 25 nogometnih saveza, a nakon 3. svibnja 2016. i prijema Kosova u punopravno članstvo, UEFA danas broji 55 punopravnih članica, uključujući i nekoliko neeuropskih nogometnih saveza. UEFA, kao predstavnica državnih saveza, vodila je i nekoliko značajnih sporova s Europskom komisijom. Tijekom 1990-ih godina UEFA je bila primorana izvršiti brojne promjene na polju televizijskih prava i međunarodnih transfera (Bosmanovo pravilo) kako bi uskladila svoje djelovanje s pravnim okvirima Europske komisije, a što je donijelo brojne benefite za nogomet u Europi. Trenutni predsjednik UEFA-e je Aleksander Čeferin. Uprava UEFA-om rukovodi Izvršno vijeće, koje čine predsjednik i do 19 članova – njih 16 izabire UEFA-in kongres (pri čemu moraju biti izabrane barem dvije žene), dvojicu izabiru klubovi, a jednog lige. Svi članovi vijeća imaju ista prava i dužnosti. Aktualni sastav Izvršnog vijeća je sljedeći: Lista predsjednika i glavnih tajnika Članice Natjecanja Bilješke Reference Vanjske veze UEFA – Official website UEFA Foundation – Official website UEFA TV – Official website UEFA Club Competitions Store – Official website UEFA National Teams Store – Official website UEFA Documents – Official website UEFA Gaming – Official website FIFA – Official website